CELEX: 62009CN0155
Language: el
Date: 2009-05-04 00:00:00
Title: Υπόθεση C-155/09: Προσφυγή της 4ης Μαΐου 2009 — Επιτροπή των Ευρωπαϊκών Κοινοτήτων κατά Ελληνικής Δημοκρατίας

18.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 167/4
            
         Προσφυγή της 4ης Μαΐου 2009 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-155/09)
   2009/C 167/07
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: R. Lyal, Δ. Τριανταφύλλου)
   
      Καθής: Ελληνική Δημοκρατία
   
      Αιτήματα
   
   
               —
            
            
               να αναγνωρίσει ότι η Ελληνική Δημοκρατία παραβαίνει τις υποχρεώσεις τις οποίες υπέχει δυνάμει των άρθρων 18,39 και 43 υπό το φως και του άρθρου 12 της συνθήκης ΕΚ (και δυνάμει των άρθρων 28, 31 και 4 της Συμφωνίας ΕΟΧ), καθόσον παρεμποδίζει την άσκηση των θεμελιωδών ελευθεριών που απορρέουν από τις διατάξεις αυτές,
            
         
               —
            
            
               χορηγώντας απαλλαγή από τον φόρο μεταβίβασης ακινήτων αποκλειστικά και μόνο στα πρόσωπα που κατοικούν ήδη μονίμως στην Ελλάδα, αλλ' όχι και στα πρόσωπα που έχουν την πρόθεση να εγκατασταθούν μελλοντικώς στη χώρα
            
         
               —
            
            
               χορηγώντας, υπό όρους, απαλλαγή από τον φόρο μεταβίβασης ακινήτων στην Ελλάδα μόνο σε 'Έλληνες υπηκόους κατά την αγορά πρώτης κατοικίας στην Ελλάδα κατά ρητή διάκριση εις βάρος των κατοίκων αλλοδαπής οι οποίοι δεν είναι 'Έλληνες υπήκοοι
            
         
               —
            
            
               να καταδικάσει Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η απαλλαγή από τον φόρο μεταβιβάσεως ωφελεί κυρίως τους 'Έλληνες πολίτες. Ο αποκλεισμός από την απαλλαγή των κοινοτικών υπηκόων που δεν διαμένουν ήδη στην Ελλάδα συνιστά διακριτική μεταχείριση συνδεόμενη με την εθνικότητα, η οποία δυσχεραίνει και παρεμποδίζει, έτσι, την αγορά πρώτης κατοικίας στη χώρα αυτή από πολίτες άλλων κρατών μελών. Το διακριτικό αυτό εμπόδιο επιβεβαιώνεται και ενισχύεται από τον ρητό περιορισμό της απαλλαγής στους Έλληνες πολίτες του εξωτερικού.
   Το μέτρο δεν είναι κατάλληλο να διευκολύνει την πρόσβαση των κατοίκων της χώρας στην ιδιοκτησία της κατοικίας τους, ελλείψει σχετικής υποχρεώσεως ως προς την χρήση του ακινήτου. Εξάλλου εμφανίζεται υπερβολικό, αφού η πραγματική διαμονή θα μπορούσε να ελεγχθεί μέσω δηλώσεων των αγοραστών, συνοδευόμενων από διάφορες εγγραφές σε μητρώα και ελέγχους.
   Ως προς τον ρητό περιορισμό της απαλλαγής στους 'Έλληνες του εξωτερικού, δεν μπορεί να δικαιολογηθεί από τον σκοπό του επαναπατρισμού τους, αφού ο σκοπός αυτός προσκρούει στην αρχή της ελεύθερης κυκλοφορίας.